Diari Oficial de la Generalitat Valenciana


Sumari del DOGV 4883, del 15-11-2004 (2004/11343)

ACORD de 25 d'octubre de 2004, de la directora general del Servef, pel qual s'amplia el termini de presentació de sol·licituds per a les entitats ocupadores del Pla Integral d'Ocupació Salari Jove en Empreses.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11442


Data del document
:   25-10-2004

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * administració regional
    * universitat
    * suport econòmic
    * jove
    * ajuda a l'ocupació
    * administració central
    * inserció professional
    * creació d'ocupació
    * atur juvenil
    * administració local
    * societat sense fins de lucre
    * ajuda pública

ACORD de 25 d'octubre de 2004, de la directora general del Servef, pel qual s'amplia el termini de presentació de sol·licituds per a les entitats ocupadores del Pla Integral d'Ocupació Salari Jove en Empreses. [2004/A11511]
  
Vista l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació del Pla Integral d'Ocupació Salari Jove en Empreses, per als anys 2004-2005 (DOGV d'11 de febrer de 2004).
  
Vista la correcció d'errades de l'ordre indicada, publicada en el Diari Oficial de la Generalitat Valenciana de 8 de juliol de 2004, en la qual s'arreplega que el termini per a la realització dels itineraris d'inserció regulat pels articles 4.4 i 10.6 de l'ordre finalitza el 31 de desembre de 2004.
  
Vist el que estableix l'article 17.5 de l'Ordre de 30 de desembre, sobre el termini de presentació de sol·licituds de les entitats ocupadores en el qual apareix com a data límit de presentació el 20 de novembre de 2004.
  
Vista la disfuncionalitat concurrent ja que el termini de presentació de sol·licituds de les entitats ocupadores és inferior al termini d'execució del projecte de l'entitat promotora amb la qual col·laboren, de conformitat amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'empara del que estableix la disposició final primera de l'Ordre de 30 de desembre de 2003, acorde:
  
Ampliar el termini per a la presentació de sol·licituds de les entitats ocupadores establit en l'article 17.5 de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació del Pla Integral d'Ocupació Salari Jove en Empreses, per als anys 2004-2005 (DOGV d'11 de febrer de 2004), fins a la data d'acabament del projecte de l'entitat promotora amb què col·laboren, per considerar-ho necessari per al desenvolupament i l'execució de l'esmentada orde.
  
De conformitat amb el que disposa l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acord no és susceptible de recurs.